Nutriționistul Mihaela Bilic a abordat, de-a lungul timpului, diverse subiecte de interes pentru comunitatea ei de fani. De data asta, aceasta a decis să vorbească despre hidratare și despre importanța consumului corespunzător de apă.
Hidratarea este esențială pentru un organism sănătos. Înainte de a-i asigura corpului necesarul de lichide, trebuie să știm că există o diferență între a bea apă și a ne hidrata cu adevărat.
Mihaela Bilic este unul dintre cei mai cunoscuți nutriționiști din România, cu o comunitate de mii de urmăritori în mediul online. Constant, aceasta abordează subiecte de interes comun pe care le explică pe înțelesul tuturor.
De data asta, Mihaela Bilic a pus accentul pe importanța hidratării corecte, precum și pe elementele vitale din apă care ajută la funcționarea optimă a organismului. Medicul nutriționist a recomandat consumarea apei pe tot parcursul zilei, treptat. O hidratare corespunzătoare va asigura electroliza celulară, dar și necesarul de minerale pentru organism.
”Sodiul și potasiul sunt două minerale care fac inima să bată. Prea mult sodiu, adică prea multă sare. Rinichii nu pot să mai regleze bine cele două minerale vitale.”, a spus Mihaela Bilic în cadrul emisiunii ”Doctor de bine”, de la PRO TV.
Faptul că rinichii nu mai pot procesa aceste minerale vine la pachet cu o serie de consecințe. Medicul nutriționist a explicat faptul că inima primește comanda de la creier pentru a efectua bătăile regulate.
Potrivit Mihaelei Bilic, această comandă nu ar fi posibilă dacă nu ar exista calciul. Alături de calciu, sodiul și potasiul sunt alte două minerale vitale pentru organism.
Cel mai mare ”dușman” al acestor circuite normale din organism este sarea. În momentul în care sunt consumate mai mult de 5 grame de sare pe zi, aceste circuite sunt distruse, iar modul de funcționare al rinichilor este dat peste cap.
”Când e prea mult sodiu, rinichiul se concentrează pe sodiu, pe sare, să o elimine cât poate. Nu se mai uită la potasiu să îl rețină și scade potasiul. Potasiul este esențial pentru funcționarea creierului, reglează batăile inimii, reglează vasele de sânge.”, a spus medicul Cristina Căpușă, medic primar nefrolog, potrivit stirileprotv.ro.
Medicii recomandă consumul a cinci grame de sare zilnic. Acesta este necesarul de care au nevoie rinichii, dar și inima pentru a bate regulat. Cantitatea de sare nu trebuie calculată doar dacă este adăugată ca și condiment, ci trebuie avută în vedere și cantitatea din componența fiecărui aliment.